PATVIRTINTA

Klaipėdos rajono savivaldybės

jaunimo reikalų tarybos 2019-01-10

posėdyje, protokolo Nr. JR2-1

**PILIETIŠKIAUSIŲ KLAIPĖDOS RAJONO SAVIVALDYBĖS JAUNUOLIŲ ATRANKOS KONKURSO NUOSTATAI**

**I. BENDROJI DALIS**

1. Pilietiškumas – [sąvoka](https://lt.wikipedia.org/wiki/S%C4%85voka) apibrėžianti savanorišką dalijimąsi [resursais](https://lt.wikipedia.org/wiki/Resursai) bei prisiėmimą ir atlikimą [pareigų](https://lt.wikipedia.org/wiki/Pareiga), reikalingų savo [valstybės](https://lt.wikipedia.org/wiki/Valstyb%C4%97) ar [visuomenės](https://lt.wikipedia.org/wiki/Visuomen%C4%97) bendrai gerovei kelti, palaikyti ar atstatyti, nesiekiant asmeninės naudos ar pelno. Apima materialias gėrybes, [intelektinę nuosavybę](https://lt.wikipedia.org/wiki/Intelektin%C4%97_nuosavyb%C4%97), [moralę](https://lt.wikipedia.org/wiki/Moral%C4%97), [darbą](https://lt.wikipedia.org/wiki/Darbas), [sąžiningumą](https://lt.wikipedia.org/wiki/S%C4%85%C5%BEiningumas), dorą. Pilietiškumu taip pat laikomos visuomeninės pareigos valstybei: [privalomoji karo tarnyba](https://lt.wikipedia.org/wiki/Lietuvos_ginkluotosios_paj%C4%97gos), aktyvumas per [rinkimus](https://lt.wikipedia.org/wiki/Rinkimai), įsitraukimas į pilietines akcijas, [istorijos](https://lt.wikipedia.org/wiki/Istorija) žinios, [pagarba](https://lt.wikipedia.org/wiki/Pagarba) valstybės [simboliams](https://lt.wikipedia.org/wiki/Simbolizmas), [įstatymų](https://lt.wikipedia.org/wiki/%C4%AEstatymai) laikymasis.
2. Pilietiškiausių Klaipėdos rajono savivaldybės jaunuolių atrankos konkursonuostatai (toliau – Nuostatai) reglamentuoja konkurso organizavimo, vertinimo ir apdovanojimų tvarką.
3. Konkurso tikslas – skatinti jaunuolių pilietiškumą, dalyvavimą jaunimo organizacijose ir savanoriškoje veikloje.
4. Pilietiškiausių jaunuolių atrankos konkurso iniciatorius – asociacija „Gargždų jungtinės pajėgos“, organizatorius ir vykdytojas – Klaipėdos rajono savivaldybės jaunimo reikalų taryba, partneriai: Gargždų kultūros centras ir Gargždų atviras jaunimo centras.
5. Konkursas skelbiamas einamųjų metų sausio 15 d.

**II. REIKALAVIMAI KONKURSO DALYVIAMS**

6. Pretenduoti į Pilietiškiausio jaunuolio (-ės) vardą gali visi Klaipėdos rajono savivaldybės gyventojai nuo 14 iki 29 metų (įskaitytinai) amžiaus.

7. Pretendentas pats gali pareikšti norą dalyvauti konkurse arba jį gali teikti švietimo, kultūros, socialinės, verslo, viešosios įstaigos, nevyriausybinės organizacijos, seniūnai, seniūnaičiai.

8. Konkurso dalyvis ar jį rekomenduojanti organizacija pateikia laisvos formos prašymą dalyvauti konkurse ir šiuos duomenis:

8.1. pretendento vardas, pavardė, gimimo data, gyvenamoji vieta, telefono numeris, el. pašto adresas, mokymosi įstaigos arba darbovietės pavadinimas;

8.2. aprašytą Nuostatų III skyriuje pretendentams numatytų kriterijų vykdymą;

8.3. gali būti pridedamos rekomendacijos, nuotraukų, publikacijų spaudoje kopijos.

9. Prašymas ir duomenys raštu arba elektroniniu paštu pateikiami vyr. specialistei (jaunimo reikalų koordinatorei), adresu: Kvietinių g. 5, 101 kab. , Gargždai, el. paštas [adelija.radziene@klaipedos-r.lt](mailto:adelija.radziene@klaipedos-r.lt). iki einamųjų metų vasario 20 d.

**III. VERTINIMO LAIKOTARPIS IR KRITERIJAI**

10. Jaunuolių veiklų vertinimo laikotarpis – du praėjusieji kalendoriniai metai.

11. Pilietiškiausio jaunuolio (-ės) atrankos vertinamo kriterijai:

11.1. dalyvavimas socialinėse, pilietinėse veiklose, akcijose;

11.2 .dalyvavimas jaunimo organizacijose;

11.3. iniciatyvos, įtakojusios bendruomenės gyvenimą;

11.4. sisteminga savanorystės veikla;

11.5. lietuviškų tradicijų puoselėjimas;

11.6. kitos veiklos skatinančios pilietiškumą.

**IV. VERTINIMO ORGANIZAVIMAS IR NUGALĖTOJŲ APDOVANOJIMAS**

12. Gauti prašymai nagrinėjami ir įvertinami Klaipėdos rajono savivaldybės jaunimo reikalų tarybos posėdyje, dalyvaujant konkurso iniciatoriui ir partneriams.

13. Pilietiškiausi Klaipėdos rajono savivaldybės jaunuoliai apdovanojami Asociacijos „Gargždų jungtinės pajėgos“ įsteigtais atminimo ženklais, liudijimais ir Jaunimo reikalų tarybos prizais.

14. Jaunuolių apdovanojimas vyksta kasmet Kovo 11-osios rajoniniame renginyje, skirtame Lietuvos nepriklausomybės atkūrimo dienai paminėti.

**V. ASMENS DUOMENŲ APSAUGA**

15. Konkurso dalyviai pateikdami prašymą ir dokumentus (duomenis), tuo pačiu patvirtina savo sutikimą, kad konkurso organizatoriai ir vykdytojai tvarkytų ir naudotų jų pateiktus asmens duomenis organizavimo, vykdymo (įskaitant pareiškėjų atranką ir viešą paskelbimą), statistikos bei kitais Lietuvos Respublikos įstatymų leidžiamais tikslais.

16. Dalyvių asmens duomenys negali būti naudojami kitais tikslais, nei nustatyta šiuose nuostatuose ir Lietuvos Respublikos įstatymuose.

17. Iškilus ginčams visi klausimai sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_